kardosdrur/scandi-wiki huggingface dataset:
Gütersloh

Gütersloh er en by i Tyskland i delstaten Nordrhein-Westfalen med omrking 95.000 indbyggere. Byen er administrationssæde i Landkreis Gütersloh.

Gütersloh er en industriby med store selskaber som Miele og Bertelsmann. Arvato har også hovedsæde i Gütersloh. Royal Air Force havde en flybase ved byen frem til Berlinmurens fald, den var den østligste af alle NATO-flybaserne under den kolde krig.

Notable bysbørn 
 Friedrich Daniel von Recklinghausen, læge

Eksterne henvisninger 

Byer i Nordrhein-Westfalen
Redman (rapper)

Reginald "Reggie" Noble (født 17. april 1970), bedre kendt under kunstnernavnet Redman, er en amerikansk rapper. Han blev født i Newark i New Jersey og blev berømt i begyndelsen af 1990'erne som en kunsnter for Def Jam pladeselskabet. Han har også medvirket i film som How High og Scary Movie 3, og blandt andet i videospillene, Def Jam Vendetta, Def Jam: Fight for NY, Def Jam: Icon og True Crime: New York City.

Diskografi 
 1992: Whut? Thee Album
 1994: Dare Iz a Darkside
 1996: Muddy Waters
 1998: El Niño (med Def Squad)
 1998: Doc's da Name 2000
 1999: Blackout! (med Method Man)
 2001: Malpractice
 2007: Red Gone Wild
 2007: Muddy Waters 2
 2008: Doc's Da Name 3000

Andre medier

Videospil 
 NBA 2K1 (Skjult spiller)
 Def Jam Vendetta
 Def Jam: Fight for NY
 Def Jam: Icon
 True Crime: New York City
 NBA 2K6 (24/7 EBC mode), optræder som kendt

Fjernsynsserier 
 The Wayans Bros. (1998)
 The Jamie Foxx Show (2000) Sæson 4 episode 21 "Jamie in the Middle"
 Chapelle's Show Sæson 1
 Trippin' (2005)
 Method & Red
 Wild 'N Out (2007) Season 4
 Celebrity Rap Superstar (2007) Mentor

Filmografi 
 1999: Colorz of Rage 
 1999: PIGS
 2000: Boricua's Bond 
 2001: Statistic: The Movie
 2001: How High 
 2002: Doggy Fizzle Televizzle (skit appearance)
 2002: Stung
 2003: Thaddeus Fights the Power!
 2003: Scary Movie 3
 2004: Method & Red
 2004: Seed of Chucky
 2006: High Times Stony Awards (Cohost)
 2007: ''RUN'S HOUSE

Eksterne henvisninger 

 Officielle Redman Side @ Def Jam Records
 Officielle Redman webside 
 
 
 Redman's MySpace interview
 Redman Live – Hip Hop Kemp Festival 2007

Noter 

Personer fra Newark 
Rappere fra USA
Torbjörn Tännsjö

Torbjörn Tännsjö (født 13. december 1946) er en svensk professor i filosofi. Lige nu er han ansat som professor i praktisk filosofi ved Stockholms universitet, en plads han har haft siden 2002. 

Tännsjö er medlem at rådet for medicinsk etik ved Göteborg Universitet. Han er ligeledes medlem af medicinske komité ved det nationale råd for sundhed og (der varetager opgaver svarende til Etisk Råd i Danmark). 

Tännsjö er en af de få svenske filosoffer der jævnligt gør sig bemærket i den internationale debat. Hans udprægede hedonistisk utilitaristiske synspunkter har, i nogens øjne, gjort ham til en kontroversiel figur, navnlig har han lagt sig ud med det etablerede svenske sundhedsvæsen og de svenske Kristendemokrater.

Publikationer 
 Moral Realism (Savage, N.J.: Rowman and Littlefield, 1990)
 Conservatism for Our Time (London och New York: Routledge, 1990) 
 Populist Democracy. A Defence (London och New York: Routledge, 1993) 
 Hedonistic Utilitarianism (Edinburgh: Edinburgh University Press, 1998) 
 Coercive Care: The Ethics of Choice in Health and Medicine (London and New York: Routledge, 1999)
 Values in Sport: Elitism, Nationalism, Gender Equality and the Scientific Manufacture of Winners (London och New York: E&FN Spon/Routledge, 2000)
 Understanding Ethics: An Introduction to Moral Theory (Edinburgh: Edinburgh University Press, 2002)

Eksterne henvisninger 

 Hjemmeside 

Filosoffer fra Sverige
Svensksprogede forfattere fra Sverige
Casper & Drengene fra Brasilien

Casper & Drengene fra Brasilien er titlen på en satirisk julekalender med komikerne Frank Hvam, Casper Christensen, Lasse Rimmer og Lars Hjortshøj. Den blev produceret til hjemmesiden Gubi på halvanden dag i november 1999 som en slags juleudgave af Casper & Mandrilaftalen. Sidste halvdel af titlen er muligvis lånt fra den britisk-amerikanske spændingsfilm Drengene fra Brasilien, der blandt andre har Gregory Peck og Laurence Olivier i større roller.

Julekalenderen er aldrig blevet vist på tv, men optræder som ekstramateriale på den første af i alt tre DVD-udgivelser af Casper & Mandrilaftalen, "Casper & Mandrilaftalen 1".

Program 
Der er blot én sketch per afsnit, og hvert afsnit afsluttes med et opdigtet citat tilskrevet Nøddebo Præstegård.
Der blev i alt produceret 25 afsnit; et afsnit for hver dag op til jul, som hovedregel med Casper Christensen som vært og en af de øvrige medvirkende som interviewgæst, og desuden ét afsnit til nytårsaften, hvor alle fire komikere medvirker.

Eksterne henvisninger 
 

Casper & Mandrilaftalen
Satire
Jenle

Jenle er Nanna og Jeppe Aakjærs kunstnerhjem ved Astrup Vig på halvøen Sallings østside, 12 km nord for Skive. Bygningerne ligger i et meget smukt område med to skove. I Jenles sydskov ligger Nanna og Jeppe Aakjær begravet. Området besøges hvert år af godt 30.000. 

Hovedbygningen er opført 1906-07, og digteren og forfatteren Jeppe Aakjær flyttede ind sammen med sin hustru billedskæreren Nanna Aakjærs umiddelbart efter deres bryllup den 25. april 1907. Navnet Jenle er jysk og betyder alene eller ensom, og det var betegnende for ejendommens beliggenhed.

Jenle er i 1906 tegnet af den berømte danske arkitekt Povl Baumann. Baumann er bl.a. kendt for sit arbejde som hjælpearkitekt ved genopbygning af Christiansborg. Nanna Aakjær kendte Povl Baumanns søster fra deres arbejde på Richardts Sløjdinstitut. Haveanlægget er tegnet af G.N. Brandt. Hele anlægget med have og hus blev fredet i 1982.

På første sal i hovedbygningen findes Jeppe Aakjærs arbejdsværelse med den inspirerende udsigt over Limfjorden. Jenle er åben for besøgende fra 1. juli til 31. aug. og for selskaber og skoler fra medio april til medio oktober. Jenle er opdelt i to afdelinger Mindestuerne, der var familien Aakjærs hjem. I Jenles udhuse er der i dag indrettet et museum med en permanent udstilling om familien Aakjærs liv fra midten af 1800-tallet til 1960'erne krydret med almen historie.

Udstillet er Jeppe Aakjærs meget indfølte "Blichers Livs-tragedie" i breve og akt-stykker (1903, Tre bind).

I Jenles Forsamlingshus er der om sommeren skiftende arbejdende værkster og udstillinger.

I Limfjordssalen er der udstillinger om de limfjordsdigtere, der kom på Jenle og en lille udstilling om Jeppe Aakjærs første hustru Marie Bregendahl, der dog aldrig har besøgt Jenle. Museet har også to biografer, en boghandel og Café.

Jenle er et af de bedst bevarede kunstnerhjem i Norden. Stort set alt i hjemmet er originalt og bærer præg af Nanna Aakjær, der med sine originale billedskærerarbejder har sat sit  præg på hjemmet.

Aakjærselskabet, der er Danmarks største litteraturselskab med 1550 medlemmer (2012), har til huse her. Her findes også Aakjærselskabets forlag Jenle.

Se også 
 Jenlefesten på artiklen Folkefest

Eksterne links 
 Officiel hjemmeside for Nanna og Jeppe Aakjærs hjem og for Aakjærselskabet 

Seværdigheder i Danmark
Kunstnerhjem i Danmark
Litterære museer
Bygninger, konstruktioner og anlæg i Skive Kommune
Volodymyr Bileka

Volodymyr Bileka (født 6. februar 1979) er en ukrainsk tidligere professionel cykelrytter.

Eksterne henvisninger 
 

Mandlige cykelryttere fra Ukraine
Personer fra Lviv oblast
Thymidinmonofosfat

Thymidinmonofosfat (TMP) er et nukleotid der består af pyrimidin-basen thymin forbundet til (deoxy-)ribose via en N-glykosidbinding, samt én fosfatenhed bundet til riboseenhedens 5'-position via en fosfatesterbinding.

Se også 
 Thymidindifosfat (TDP)
 Thymidintrifosfat (TTP)

Biokemi
Cellebiologi
Thymidindifosfat

Thymidindifosfat (TDP) er et nukleotid der består af pyrimidin-basen thymin forbundet til (deoxy-)ribose via en N-glykosidbinding, samt to fosfatenheder bundet til riboseenhedens 5'-position via fosfatesterbindinger.

Se også 
 Thymidinmonofosfat (TMP)
 Thymidintrifosfat (TTP)

Biokemi
Cellebiologi
Thymidintrifosfat

Thymidintrifosfat (TTP) er et nukleotid der består af pyrimidin-basen thymin forbundet til (deoxy-)ribose via en N-glykosidbinding, samt tre fosfatenheder bundet til riboseenhedens 5'-position via fosfatesterbindinger.

Se også 
 Thymidinmonofosfat (TMP)
 Thymidindifosfat (TDP)

Biokemi
Cellebiologi
Colin McRae

Colin Steele McRae (5. august 1968 – 15. september 2007) var en skotsk rallykører. Han var verdensmester i 1995 og blev nr. to i 1996, 1997 og 2001 samt nr. tre i 1998.

Colin McRae var søn af Jimmy McRae, der var femdobbelt britisk rallymester, så det var nærliggende for ham at forsøge sig i sportsgrenen også. Hans første forsøg var som medkører, men snart tog han selv rattet i 1986. Allerede i 1987 deltog han første gang i et løb i VM-serien, men der gik nogle år, inden hans første sejr kom i 1993. Siden da blev det til i alt 25 sejre i VM-løb, og i 1995 vandt han det samlede VM i sin Subaru. I de følgende år lå han konstant i toppen uden dog at kunne gentage VM-serien. Han bidrog dog kraftigt til, at Subaru tre år i træk vandt konstruktørernes VM.

I 1999 skiftede han til Ford Focus, og også i denne vogn vandt han flere løb. Med sin karrieres 25. sejr i 2002 satte han på den tid ny rekord i rallysporten – en rekord der dog siden er blevet slået. I 2003 skiftede han til Citroën, men efter blot et år og en samlet syvendeplads, var der ikke længere plads til McRae på fabriksholdene.

I stedet forsøgte han sig på andre områder og deltog i 2004 i Paris-Dakar-løbet og i Le Mans løbet. De følgende år kørte han enkelte rallyløb, og kort inden sin død udtalte han, at han var i gang med at finde plads til at køre 2008-sæsonen i rally.

Colin McRae var gift og havde to børn. Familien boede nogle år i Monaco, men vendte tilbage til udgangspunktet i Skotland. Hans bror, Alister, var i en årrække også aktiv rallykører, men dog med langt mindre succes end Colin.

Colin McRae omkom i et helikopterstyrt nær sit hjem i Skotland. Med i helikopteren var også hans femårige søn og to venner af familien, der alle ligeledes omkom.

Computerspil 
I 1998 udgav Codemasters computerspillet Colin McRae Rally, som er udkommet i en række udgaver i årene efter, den seneste udgave udkom dagen før McRaes død. Han var konsulent på spillet fra starten.

Eksterne henvisninger 
 

Motorsportsfolk
Sportsfolk fra Skotland
Omkomne ved helikopterulykker
Pave Eusebius

Pave Eusebius 1. var pave i år 309 eller 310. Han blev valgt til pave 18. april og sad blot til 17. august samme år.

Grunden til hans afgang var uro i den kristne kirke, som udartede til vold. Af den grund blev han landsforvist af kejser Maxentius, som siden 306 havde været romersk kejser, og som oprindeligt havde været venligt stemt over for de kristne. Problemerne opstod, som det var tilfældet under Eusebius' forgænger, som følge af hans stejle holdning over for de frafaldne. 

Eusebius døde i landflygtighed på Sicilien, og han blev begravet i Calixtus. Pave Damasus 1. lod et gravskrift lave over ham i otte heksametre til placering over hans grav. Udtrykket "martyr" heri skal ikke opfattes bogstaveligt.

 

Paver
Birkerød Privatskole

Birkerød Privatskole er en privatskole beliggende i Birkerød. Skolen blev oprettet i 1920 af en forældregruppe og hed oprindelig Birkerød private Forberedelsesskole. Formålet med skolen var at forberede dens elever på at kunne blive optaget i mellemskolen. Den nuværende skoleleder, der hedder Per Mortensen, blev ansat på  skolen i august 2016 og har været skoleleder siden 1.februar 2020.

Skolens afgangsklasse fik ifølge Undervisningsministeriet, i 2010 Danmarks højeste eksamensgennemsnit det år (9,3). I 2011 fik skolens elever et gennemsnit på 9,3 ved afgangsprøven i 9. klasse, hvilket var blandt de højeste gennemsnit i hele landet.
Skolen har desuden en musikskole og billedskole.

Traditioner 
Der er adskillige traditioner på Birkerød Privatskole, der er for eksempel traditionen om at den dag lindetræet i skolegården springer ud, får alle elever på skolen en fritime. Sidste skoledag har afgangseleverne også tradition for at uddele titler til bemærkelsesværdige personer.

Referencer

Eksterne henvisninger 
 Skolens hjemmeside

Uddannelsesinstitutioner i Danmark
Privatskole
Pave Miltiades

Pave Miltiades 1. blev valgt til pave 2. juli i år 310 eller 311 og regerede til sin død 10. eller 11. januar 314. 

Miltiades var tilsyneladende afrikansk af fødsel, men man ved ikke noget om hans privatliv, heller ikke om hans race, skønt nogle dokumenter beskriver ham som værende "ikke mørkhudet". Han blev valgt efter en periode uden pave landsforvisningen af hans forgænger Eusebius og dennes modstander Heraklius.

Han kom til magten på et tidspunkt, hvor den romerske kejser Galerius på sit dødsleje havde udstedt et dekret om tolerance, der havde afsluttet forfølgelsen af de kristne. Under Miltiades'
pavedømme udstedte endvidere tetrarkerne Konstantin den Store og Licinius ediktet fra Milano, der erklærede neutralitet over for udøvelse af religion samt forkyndte tilbagelevering af kirkens ejendomme. Konstantin gav paven Lateranet som pavelig residens og sæde for den kristne ledelse.

I 313 sad Miltiades i forsædet for en Lateransynode i Rom, hvor Caecilian blev renset for anklagerne mod ham, og Donatus Magnus blev dømt som kætter (se donatisme). Miltiades blev indkaldt til Arlessynoden, som var det første møde for repræsentanter for det vestromerske riges kristne ledere, men han døde inden afholdelsen.

Miltiades blev helgenkåret efter sin død med navnedag 10. december. Selv om hans død tilsyneladende var naturlig, blev han alligevel betragtet som martyr på grund af hans tidligere lidelser under den antikristne kejser Maximian.
 

Paver
Pave Sylvester 1.

Pave Sylvester 1. (død 31. december 335) blev pave efter Miltiades i januar 314 og regerede til sin død. Han var den pave, der har regeret i ottendelængst tid.

Optegnelserne om hans pavedømme i Liber Pontificalis fra det 7. eller 8. århundrede og hos Anastasius er stort set kun en opremsning af de gaver, som kejser Konstantin den Store skulle have givet til den romerske kirke.

Sylvester var repræsenteret ved det første koncil i Nikæa og siges endvidere at have holdt et koncil i Rom, hvor han fordømte kætteriet fra Arius og andre. 

Legenden om, at han skulle have døbt Konstantin, er ikke korrekt, da samtidige vidnesbyrd viser, at kejseren modtog dåben i nærheden af Nikomedia af Eusebius, biskop af denne by.

Ifølge Ignaz von Döllinger, historiker fra 19. århundrede, kan hele legenden om Sylvester og Konstantin med alle detaljerne om Konstantins spedalskhed og påståede bad i blod ikke være sammenstykket senere end ved udgangen af det 5. århundrede, selv om den kobles til Gregor af Tours og Beda. Den såkaldte "Konstantins gave" blev lang tid forinden betragtet som en forfalskning, og dokumentet var efter von Döllingers opfattelse skabt i Rom mellem 752 og 777. Pave Adrian 1. kendte det i 778, og det blev inkorporeret i de falske dekreter i nærheden af midten af det følgende århundrede.

Sylvesters legendariske forbindelse til Konstantin havde betydning Middelalderen: Pave Sylvester 2. (999-1003), der selv havde tæt forbindelse til kejser Otto 3., valgte navnet Sylvester som en efterligning af Sylvester 1.

På grund af Sylvesters død og efterfølgende navnedag 31. december kendes nytårsaften flere steder også som Sylvester.

Sylvesters relikvier findes i San Silvestro in Capite-kirken i Rom. 

  

Paver fra Italien
Ole Jastrau

Ole Jastrau, også kaldet Jazz. Hovedpersonen i Tom Kristensens roman Hærværk. Ole Jastrau er en litteraturanmelder ved avisen Dagbladet, og bor i en lejlighed på Istedgade på Vesterbro i København med sin kone Johanne og sønnen Oluf. I løbet af romanen beslutter han sig for at gå i hundene ved at drikke sig ihjel. 
Figuren optræder også i Hans Scherfigs roman Frydenholm, hvor Ole Jastrau og kollegaen Arne Vuldum portrætteres som medarbejdere ved Dagbladet under besættelsen. 

Figuren er delvist selvbiografisk, baseret på Tom Kristensens egen tid som medarbejder ved dagbladet Politiken i 1920'erne. 

Ole Ernst spiller Ole Jastrau i filmatiseringen af romanen.

Kilde
 Jørgensen, Aage (red.) – Omkring Hærværk, Hans Reitzels Forlag, København, 1969.

Fiktive personer fra Danmark
Steffensen

Stefan Stefani kalder sig selv Steffensen. Alkoholiseret digter i Tom Kristensens roman Hærværk. Søn af præsten H. C. Stefani. Han påtager sig skylden for at have smittet familiens tjenestepige med en kønssygdom og tager til København med hende for at tage sig af hende. Han bliver Ole Jastraus (romanens hovedperson) onde ånd, ved at minde ham om hans egen fortid som eksperimenterende digter og ved at opmuntre ham til at drikke. 

Spillet af Jesper Christensen i filmatiseringen af romanen.

Kilde

 Jørgensen, Aage (red.) – Omkring Hærværk, Hans Reitzels Forlag, København, 1969.

Fiktive personer fra Danmark
Dagbladet (Hærværk)

Dagbladet er en fiktiv avis fra Tom Kristensens roman Hærværk. Avisen er baseret på dagbladet Politiken, hvor Tom Kristensen selv arbejdede i 1920'erne. Romanens Redaktør Iversen er den fra Politiken legendariske journalist og chefredaktør Henrik Cavling, og avisens redaktion ligger på Rådhuspladsen i København, hvor chefredaktøren besidder et hjørnekontor.

Referencer 

Fiktive steder
Sune Svanekier

Sune Vibæk Svanekier (født 16. august 1967) er en dansk skuespiller, forfatter, instruktør og tidligere musiker. Han har instrueret flere musicals og medvirket i mange film og tv-produktioner, samt lagt stemme til animationsfilm. En af hans mest kendte roller er som Anders Matthesens stand-in i tv-julekalenderen Jul på Vesterbro fra 2003, skønt man ikke ser hans ansigt.

Karriere 
Mens Svanekier gik på gymnasieet dannede han Onkel Dum & Bananerne sammen med vennerne Thomas Høg, Jens Korse og Lasse Aagaard. Efter to plader og en film med overskuelig succes opløstes kvartetten og Svanekier kastede sig i 1990 over et musicalprojekt Atlantis sammen med Thomas Høg og Peter Spies. 

Atlantis havde urpremiere på Bellevue Teatret 12. august 1993 og blev så stor en succes, at den blev sat op på Østre Gasværk Teater året efter og kørte i to sæsoner, 1994-1995. Svanekier instruerede original-opsætningen på Bellevue og to professionelle Danmarks-turnéer i 1996 og 1997. I 2010 skrev han til Folketeatret sammen med Thomas Høg og Lasse Aagaard musicalen Von Scholten. Dette skrivesamarbejde, som går under navnet Høg Aagaard Svanekier, har siden haft stor succes på Østre Gasværk Teater med Skammerens Datter 1 (2012) og Skammerens Datter 2 (2013), baseret på Lene Kaaberbøls ungdomsromaner, foruden Jordens Søjler baseret på Ken Folletts bestseller i 2016 og Lene Kaaberbøls Vildheks i 2017.

Svanekier har skrevet og instrueret adskillige ungdomsforestillinger, bl.a. Pimpernel, Kontinent, Blod og Ære, Sidste Chance, Mod Lyset, Dyreriget og Atlantis på Espergærde Ungdomsskole.

Svanekier er uddannet som skuespiller ved Guildhall School of Music & Drama i 1995 og arbejder som skuespiller og instruktør. Han har instrueret Atlantis og Cabaret på Nyborg Voldspil med stor succes. I 2008 instruerede Svanekier  musicalen Evita på Nyborg Voldspil.

Svanekier medvirkede som stand-in for Anders Matthesen i tv-julekalenderen Jul på Vesterbo, som blev vist på DR2 i december 2003.

I 2007 spillede Svanekier med i et afsnit af Klovn i rollen som Måns i afsnittet "Aben Ditmark".

Svanekier er fast med i ensemblet hvert år, når Bellevue Teatret spiller Folk og røvere i Kardemomme by. Her spiller han Slagteren og Vognstyrer Syversen.

Svanekier lægger også stemme til masser af animeret film og tv samt live action, bl.a. Oso i Specialagent Oso, Tutter fra Bjørnen i det blå hus, Nr. To i Piraterne!, Donald Davenport i Lab Rats, Michelangelo i Teenage Mutant Ninja Turtles, Sprutte i Næsten Nøgne Dyr, diverse roller i Johnny Test - Naruto, Beyblade, Pokémon, Dinosaur King, Robot & Monster, Hotel 13 og Care Bears.

Filmografi 
 1990 Bananen - skræl den før din nabo
 2000 Nat på Frydendal
 2003 Zahle's Top 10
 2003 Jul på Vesterbro
 2004 Fjernsyn for voksne
 2006 Klovn
 2010 Lulu & Leon
 2011 Broen
 2022 Special Agent Oso

Diskografi 
Med Onkel Dum & Bananerne
 1989 Onkel Dum og Bananerne
 1990 Vi går bananas

Referencer

Eksterne henvisninger 
 

Skuespillere fra Danmark
Tegnefilmsdubbere fra Danmark
GoSupermodel

goSupermodel er et Online Community brugerforum etableret den 26. januar 2006, der henvender sig til piger i alle aldre og som primært fokuserer på at brugerne kan udfolde sig og udvikle sig indenfor kreativitet. Spillet er udviklet af watAgame (nu Momio ApS) i Danmark.

Registrering er påkrævet for at benytte siden. Under skabelsen af sin bruger, opretter man en avatar, som er en kvindelig model. På siden kan man spille spillene: Fotosession, Danseshow, Modematcher, Sketzmo og Backstage. Hvis man vinder i disse spil er præmien berømmelse og goPenge, berømmelse øger dit niveau på siden (derved kan man også få diverse ting - tøj, berømmelse og eksklusive gaver man selv kan vælge imellem), goPenge er sidens primære valuta - de indførte de senere år diamanter, som ikke er lige så nemme at få fat i medmindre man betaler for det, eller fanger dem via den flyvende gris. De kan skaffe dig ekslusive genstande.

Der er dog også andre måder at optjene berømmelse og goPenge på, nemlig ved at deltage i og vinde konkurrencer eller publicere sine egne magasiner. Derudover er der også en high-score liste på siden over bl.a. hvor meget berømmelse eller popularitet man har spillet sig til, eller hvor godt man klarer sig i de enkelte spil.

På siden kan man, mod betaling, opnå en række særlige fordele.

Der er desuden også et forum, hvor brugerne kan kommunikere og debattere med hinanden. Hver bruger har sin egen profil, hvor brugeren kan lave en beskrivelse af sig selv og skrive i sin goBlog.

Fonden Mediaplus har tidligere givet 375.000 kr. til udviklingen af spillet.

Spillet er også meget populært i Norge, men siden blev lukket d. 24. maj 2016, kl. 13:00 overalt da watAgame mente, der ikke længere var stor nok profit selv efter siden var blevet en betalingsside, men satser nu i stedet på et lignende socialt spil til Android og Apple - Momio.

12. december 2022 blev goSupermodel genåbnet.

Kritik 
Siden blev i 2006 kritiseret for product placement efter at man har kunnet købe en tøjserie til sine modeller ved navn Phink Industries af den danske tøjkoncern Bestseller. Dette fik dem til at afbryde samarbejdet med Bestseller, og forbrugerrådet har tidligere udtalt at det ikke var god markedsføringsskik , hvilket watAgame afviste.

Eksterne henvisninger 
 Momio ApS officielle hjemmeside
 8-åringer hektet på modellspill

Kilder 

Etableret i 2006
Internetspil
Zam Zam Cola

Zam Zam Cola er en sodavand, der stammer fra Iran.
Den er meget populær i den arabiske verden.

Produktionen startede i 1954, og var et datterselskab af Pepsi.
De startede deres egen produktion i 1979, under Den Islamiske Revolution.
I 2002 boykottede USA, al import af Zam Zam Cola, pga 11. september 2001.

Zam Zam Cola kan stadig købes i den arabiske verden, men også i Asien og få dele af Europa – bl.a. på Nørrebro i København. Zam Zam donerer 10% af indtægterne til de palæstinensiske flygtningeområder, og er navngivet efter den hellige kilde i Saudi-arabien.

Se også 
 Parsi Cola
 Mecca-Cola
 Qibla Cola
 Evoca Cola

Kilder

Ekstern henvisning 
Zam Zam Group Hjemmeside

Cola